Apare un nou tip de concediu plătit în România. Cine va putea beneficia de el
Angajații care participă la studii clinice vor avea dreptul la concediu și indemnizație, conform unui proiect de lege aflat în dezbatere la Camera deputaților, care este decizională.
Proiectul adoptat în primă fază de Senat a fost ulterior amendat de Comisia pentru muncă și protecție socială a Camerei Deputaților, care a introdus pentru prima dată în legislația română, concediile medicale şi indemnizaţiile "pentru persoana care participă ca subiect în cadrul unui studiu clinic organizat potrivit legii, indiferent dacă persoana fizică participă în calitate de primitor al unui medicament pentru investigație clinică sau în calitate de participant în grupul de control", potrivit AvocatNet.ro.
Conform textului, persoanele fizice vor avea dreptul la concediu și indemnizație, indiferent dacă participă în calitate de primitori ai medicamentului pentru investigație clinică sau ca participanți în grupul de control.
Durata maximă a concediului și a indemnizației acordate va fi de 45 de zile calendaristice într-un interval de un an.
Sursa: avocatnet.ro
Etichete: concediu,
Dată publicare:
29-03-2024 11:40